11/06/2012 | Administración LocalMunicipal
Ferrol
Secretaría Xeral
Aprobación definitiva da Ordenanza reguladora da administración electrónica do Concello de Ferrol

O Excmo. Concello Pleno, na súa sesión celebrada o día 24 de novembro de 2011, de conformidade co disposto no artigo 49 da Lei 7/85, do 2 de abril, adoptou o acordo de aprobar inicialmente a ordenanza reguladora da administración electrónica do Concello de Ferrol. Posteriormente, segundo o previsto no apartado segundo da súa parte dispositiva, realizouse o trámite de exposición pública durante o prazo de 30 días, mediante a súa publicación no BOP, con data do 20-12-2011, así como no taboleiro de edictos municipal no que permaneceu exposto desde o 20-12-2011 ata o 31-01-2012. Unha vez estudiadas as alegacións presentadas o Excmo. Concello Pleno, en sesión celebrada o día 23 de febreiro de 2012, adoptou o acordo de aprobación definitiva da ordenanza reguladora da administración electrónica do Concello de Ferrol, texto íntegro que se transcrebe de seguido: Artigo 1.- Obxecto Artigo 2.- Ámbito de aplicación Artigo 3.- Principios de funcionamento Artigo 4.- Comisión Técnica de Administración Electrónica Artigo 5.- Dereitos e garantías Artigo 6.- Deberes da cidadanía Artigo 7.- A sede electrónica no Concello Artigo 8.- Contido da sede electrónica Artigo 9.- Taboleiro de edictos electrónico Artigo 10.- Formas de identificación e autenticación da cidadanía Artigo 11.- Información de libre acceso Artigo 12.- Creación do Rexistro Electrónico Artigo 13.- Funcións do Rexistro Electrónico Artigo 14.- Presentación de solicitudes, escritos e comunicacións no Rexistro Electrónico Artigo 15.- Modelos normalizados de solicitude Artigo 16.- Representación vía telemática Artigo 17.- Funcionamento do Rexistro Electrónico Artigo 18.- Cómputo de prazos Artigo 19.- Definición e características Artigo 20.- Expedición de copias auténticas. Artigo 21.- Arquivo de documentos electrónicos. Artigo 22.- Acceso aos documentos arquivados por medios electrónicos. Artigo 23.- A notificación electrónica Artigo 24.- O enderezo electrónico sinalado para os efectos de notificación Artigo 25.- Revogación do enderezo electrónico sinalado para os efectos de notificación Artigo 26.- Práctica da notificación electrónica Artigo 27.- Comunicacións electrónicas Artigo 28.- Catálogo de procedementos e trámites electrónicos Artigo 29.- Procedemento de incorporación As relacións entre as Administracións públicas coa cidadanía, empresas e organismos, adquiren unha nova dimensión dixital coa administración electrónica, definida pola Comisión Europea como “o uso das tecnoloxías da información e as comunicacións nas Administracións públicas, combinando con cambios organizativos e novas aptitudes, co fin de mellorar os servizos públicos e os procesos democráticos e reforzar o apoio das políticas públicas”. Este modelo implica non só o uso das novas tecnoloxías da información e a comunicación, senón unha reestruturación dos servizos públicos e os principios que rexen a actuación das Administracións públicas. En todo caso, xa a Constitución española de 1978 deu lugar a un novo concepto de Administración, sometida á Lei e ao Dereito, vinculando, no seu artigo 103.1, a lexitimidade no exercicio das potestades administrativas aos principios de servizo ao interese xeral. Estes principios xerais de actuación recóllense, ademais, na Lei 30/1992, do 26 de novembro, de réxime xurídico das administracións públicas e do procedemento administrativo común, no seu artigo 3 e, no ámbito local, na Lei 7/1985, do 2 de abril, reguladora das bases de réxime local, no seu artigo 6, ao establecer os principios de eficiencia, servizo aos cidadáns, eficacia, coordinación, transparencia e participación da actuación administrativa nas súas relacións coa cidadanía. Precisamente é a Lei 30/1992, no seu artigo 45.1, a que supón un impulso substancial da administración electrónica ao determinar que as Administracións Públicas empreguen e apliquen as técnicas e medios electrónicos para o desenvolvemento da súa actividade e o exercicio das súas competencias. Por outra parte, o artigo 70 bis da Lei 7/1985, do 2 de abril, reguladora das bases de réxime local, introducido pola Lei 57/2003, do 16 de decembro, de medidas para a modernización do Goberno local, convértese nun mandato máis para avanzar ata unha Administración máis áxil e eficaz, situando a cidadanía como eixo central do proceso de modernización administrativa. Esta lei recoñece o dereito da cidadanía a relacionarse coas administracións públicas por medios e canles electrónicas, así como a obriga das propias administracións a deseñar de novo os seus procedementos e dotarse dos medios técnicos necesarios para o seu exercicio. En todo caso, o gran salto no desenvolvemento da administración electrónica ten a súa orixe na Lei 11/2007, de acceso electrónico dos cidadáns aos servizos públicos. Coa promulgación da lei, cambia radicalmente o panorama da administración electrónica. A partir deste momento establécese o dereito da cidadanía a comunicarse coas AA. PP. por medios e canles electrónicas e, polo tanto, convértese nunha obriga para estas. Este dereito, contido no artigo 1 da lei, desenvólvese con máis detalle nos seguintes títulos da norma, ao recoñecerlle, de forma explícita, novos dereitos á cidadanía, e establecer obrigas concretas ás Administracións Públicas. Estas deberán de prestar os servizos necesarios para facer efectivos os dereitos recoñecidos á cidadanía en relación coa utilización dos medios electrónicos nas súas relacións coas Administracións Públicas, asegurando o acceso, integridade, autenticidade, confidencialidade e conservación dos datos, informacións e servizos para prestar. O recoñecemento destes dereitos básicos e esta nova orientación dos servizos públicos son os que levan ao Concello de Ferrol á aprobación desta ordenanza municipal de administración electrónica. Esta ordenanza estrutúrase en oito títulos, cinco disposicións transitorias e tres disposicións finais. No título primeiro define o obxecto, o ámbito de aplicación e os principios de funcionamento da administración electrónica no Concello de Ferrol, de acordo co establecido na Lei 11/2007, do 22 de xuño, de acceso electrónico da cidadanía aos servizos públicos. No título segundo están recollidos os dereitos e deberes da cidadanía nas súas relacións coa Administración municipal a través de medios electrónicos. O título terceiro, dedicado á sede electrónica do Concello, regula o seu contido, así como as formas de identificación e autenticación necesarias para que a cidadanía se relacione electronicamente coa Administración municipal e os seus organismos. O título cuarto crea e regula o funcionamento do Rexistro Electrónico, configurándoo como un rexistro auxiliar do Rexistro Xeral municipal e integrado neste. No título quinto establécese o réxime xurídico dos documentos electrónicos, establécense as condicións para recoñecer a validez dun documento electrónico e regúlase o sistema de copias electrónicas, tanto as realizadas a partir de documentos orixinariamente emitidos en papel, como as copias de documentos que xa estivesen en soporte electrónico. No título sexto regúlase o arquivo electrónico, así como o acceso aos documentos arquivados. O título sétimo refírese ás notificacións e comunicacións electrónicas, de carácter voluntario para a cidadanía, regulando a práctica da notificación, o enderezo electrónico sinalado para os seus efectos e as comunicacións electrónicas entre a cidadanía e o Concello. O título oitavo establece a necesidade de que, previamente á súa tramitación electrónica, os procedementos administrativos deberán de conterse no catálogo de procedementos e trámites electrónicos do Concello de Ferrol, regulando ademais o seu procedemento de incorporación.1. Esta ordenanza regula a implantación da administración electrónica no Concello de Ferrol, mediante o impulso da utilización dos medios e canles electrónicas no desenvolvemento da actividade administrativa do Concello, tanto para a súa relación coa cidadanía como coas restantes administracións públicas, de acordo co establecido no art.45 da Lei 30/1992, do 26 de novembro, de réxime xurídico das administracións públicas e do procedemento administrativo común, desenvolvido pola Lei 11/2007, do 22 de xuño, de acceso electrónico da cidadanía aos servizos públicos.2. Esta ordenanza regulará aquelas actuacións en que participe o Concello de Ferrol e que se realicen por medios e canles electrónicas. Concretamente nos seguintes ámbitos: a) A tramitación dos procedementos administrativos incorporados á tramitación telemática. b) A creación do Rexistro Electrónico e a regulación do seu funcionamento. c) Especificación dos trámites e procedementos que poderán ser iniciados a través do Rexistro Electrónico así como a fixación dos principios reguladores para a incorporación de novos trámites e procedementos administrativos. d) A prestación, por medios informáticos, de servizos de información e de atención á cidadanía polos distintos órganos e unidades administrativas pertencentes ás distintas áreas do Concello de Ferrol. e) A regulación das relacións coas demais administracións e entidades públicas en tanto en canto actúen como usuarias dos servizos ou ben como parte interesada nos procedementos incluídos no ámbito de aplicación desta ordenanza. f) A regulación das relacións internas entre órganos e unidades administrativas do Concello que se realicen a través das redes internas. As disposicións contidas nesta ordenanza serán de aplicación a todos os órganos e unidades administrativas do Concello de Ferrol, así como ás persoas físicas ou xurídicas e outras Administracións Públicas que interactúen con aqueles a través dos medios e canles electrónicas. A implantación da administración electrónica no Concello de Ferrol realizarase de acordo cos principios xerais establecidos no artigo 4 da Lei 11/2007, do 22 de xuño, de acceso electrónico da cidadanía aos servizos públicos e con total respecto das limitacións e garantías establecidas pola Constitución e o resto do ordenamento. En todo caso, a Administración municipal utilizará as tecnoloxías da información asegurando a dispoñibilidade, o acceso, a integridade, a autenticidade, a confidencialidade e a conservación dos datos, informacións e servizos que xestionen no exercicio das súas competencias. Créase unha Comisión Técnica da Administración Electrónica que exercerá as funcións de control e desenvolvemento de todos os aspectos técnicos, administrativos e formativos que a fagan posible. As accións formativas deberán dirixirse ao persoal municipal e tamén aos usuarios e usuarias. A súa constitución deberá formalizarse a través dun Decreto da Alcaldía, no que se regulará a súa composición e funcións.1. As relacións que se produzan entre a cidadanía e o Concello de Ferrol a través dos medios electrónicos que se regulan nesta ordenanza realizaranse con plena suxeición aos dereitos e garantías previstos no art.35 da Lei 30/92, do 26 de novembro, de réxime xurídico das administracións públicas e do procedemento administrativo común, así como na Lei 11/2007, do 22 de xuño, de acceso electrónico da cidadanía aos servizos públicos.2. En concreto, recoñéceselle á cidadanía o dereito a relacionarse co Concello utilizando medios e canles electrónicas para obter informacións, realizar consultas e alegacións, formular solicitudes, manifestar consentimento, establecer pretensións, efectuar pagamentos, realizar transaccións e opoñerse ás resolucións e actos administrativos municipais.3. En todo caso, recoñécenselle á cidadanía os seguintes dereitos: a) A utilizar o idioma galego na tramitación integral de todos os procedementos electrónicos que se establezan, e a Administración queda obrigada a poñer á súa disposición toda a documentación precisa para os efectos en galego. b) A utilizar o idioma castelán na tramitación integral de todos os procedementos electrónicos que se establezan, e a Administración queda obrigada a poñer á súa disposición toda a documentación precisa para os efectos en castelán. c) A elixir, entre aquelas que en cada momento se encontren dispoñibles, a canle a través da cal relacionarse por medios electrónicos co Concello. d) A non achegar os datos e documentos que estean en poder do Concello. e) Á igualdade no acceso electrónico aos servizos prestados pola Administración municipal de Ferrol. Facilitarase na medida do posible o acceso electrónico ás persoas con diversidade funcional. f) A coñecer, por medios electrónicos, o estado de tramitación dos procedementos nos que sexan interesados. g) A obter copias electrónicas dos documentos electrónicos que formen parte dos procedementos nos que teñan a condición de interesados. h) Á conservación en formato electrónico por parte do Concello dos documentos electrónicos que formen parte do expediente. i) A obter os medios de identificación electrónica necesarios, podendo utilizar calquera sistema de sinatura electrónica admitido polo Concello. En todo caso, as persoas físicas poderán utilizar a sinatura electrónica do documento nacional de identidade. l) Á calidade dos servizos públicos prestados por medios electrónicos. ll) A garantía da seguridade e confidencialidade dos datos que figuren nos ficheiros, sistemas e aplicacións do Concello. m) Á elección das aplicacións ou sistemas para relacionarse co Concello, sempre e cando se utilicen estándares abertos ou, se é o caso, aqueloutros que sexan de uso xeneralizado pola cidadanía.4. En particular, nos procedementos relativos ao establecemento de actividades de servizos, a cidadanía ten dereito a obter a seguinte información a través de medios electrónicos: a) aos procedementos e trámites necesarios para acceder ás actividades do servizo e para o seu exercicio. b) aos datos das autoridades competentes en materias relacionadas coas actividades de servizos, así como das asociacións e organizacións profesionais relacionadas con elas. c) aos medios e condicións de acceso aos rexistros e ás bases de datos públicos relativos a prestadores de actividades de servizos e ás vías de recurso en caso de litixio entre calquera autoridade competente, prestador e destinatario.5. Así mesmo, co fin de garantir o dereito ao honor e á intimidade persoal e familiar na utilización dos medios electrónicos aos que se refire esta ordenanza, e de conformidade cos límites establecidos na Constitución, estarase ao disposto na normativa vixente en materia de protección de datos de carácter persoal e demais disposicións específicas que regulen o tratamento automatizado da información.1. Co fin de garantir o bo funcionamento da administración electrónica, así como unha óptima xestión da información, comunicacións e procesos, os cidadáns e cidadás deberán cumprir cos seguintes deberes: a) Utilizar de boa fe os servizos contidos nesta ordenanza e postos á súa disposición pola Administración municipal, empregando, cando así se requira, algún dos instrumentos de identificación establecidos para estes efectos. b) Facilitar, nas súas relacións coa Administración municipal, información veraz, completa e precisa. c) Custodiar os elementos identificativos persoais (claves, códigos, tarxetas, etc.) utilizados nas relacións administrativas por medios electrónicos coa Administración municipal. A Administración municipal velará polo cumprimento destes deberes, no marco do previsto na normativa aplicable e nas previsións desta ordenanza.1. O acceso a todos os servizos contemplados nesta ordenanza realizarase a través da sede electrónica do Concello de Ferrol que queda establecida no enderezo electrónico http://www.ferrol.es. 2. A sede electrónica estará identificada co selo de entidade do Concello e un código seguro de verificación vinculado a este.3. O Concello de Ferrol garantirá a integridade, veracidade e actualización das informacións, servizos e transaccións ás que poida accederse a través da sede electrónica con suxeición aos principios recollidos no artigo 10.3 da Lei 11/2007.4. A información posta a disposición do público a través das redes de comunicación e accesible a través da sede electrónica estará permanentemente actualizada a través dos datos que cada un dos órganos e unidades administrativas do Concello lle remitan á unidade correspondente a través do procedemento que se estableza.5. Co fin de facilitar ao máximo o acceso da cidadanía á sede electrónica, dispoñerase unha nova canle de comunicación do Concello a través dunha rede de puntos de información e autoxestión situados en distintas dependencias municipais.6. Coa mesma finalidade, proporcionarase un servizo de conexión wifi, que permita o acceso dos cidadáns á rede, naquelas instalacións, centros e dependencias municipais de uso público nas que así se determine, conforme coa normativa vixente en materia de telecomunicacións. A súa utilización será regulada a través dunha normativa específica.1. A través da sede electrónica poderase acceder, entre outros: a) á información municipal que, como mínimo, conterá a relativa á distribución orgánica do Concello, normativa municipal en vigor, cartas de servizos, datos de interese sobre o municipio, información urbanística así como toda a información municipal de carácter xeral que se considere oportuna. b) ao catálogo de procedementos e trámites electrónicos así como a información sobre os procedementos administrativos que se tramitan no Concello, con indicación dos prazos de resolución, sentido do silencio, cales poden ser tramitados electronicamente en todo ou só en parte, así como a normativa aplicable. Incorporaranse tamén os formularios normalizados que sexan de aplicación en cada un deles. c) ao Rexistro Electrónico. d) ao perfil do contratante, que contará coas garantías e especificacións legais previstas no artigo 42 da Lei 30/2007, do 30 de outubro, de contratos do sector público. e) Á caixa de reclamacións e suxestións dende o cal a cidadanía poderá interpoñer aquelas que estime oportunas. f) aos medios de publicidade oficial que considere pertinentes a autoridade competente do Concello. g) a todos aqueles contidos que, por disposición legal ou regulamentaria deban estar incluídos na sede electrónica. h) Realización de xestións con outras organizacións. Determinaranse coas administracións públicas participantes as condicións, protocolos e criterios funcionais ou técnicos necesarios que rexerán as xestións.1. O Concello creará un taboleiro de edictos electrónico que se poderá consultar na súa sede electrónica. A través deste taboleiro, o Concello poderá dar a coñecer a información que unha norma xurídica ou resolución xudicial obrigue a notificar ou publicar.2. O Concello garantiralle á cidadanía o acceso á información contida no taboleiro de edictos electrónico as 24 horas do día, todos os días do ano.1. Co fin de relacionarse coa Administración municipal, a cidadanía poderá optar polos seguintes instrumentos de identificación: a) O sistema de sinatura electrónica incorporado ao DNI. b) Os sistemas de sinatura electrónica avanzada e recoñecida que teñan validez para o Concello e que se especifiquen na sede electrónica. c) Calquera outro sistema que se estableza, nos termos e condicións de uso que se determinen, sempre que non supoña un custo engadido para o Concello de Ferrol.2. As diferentes formas de identificación recollidas neste artigo poderán dar acceso a distintos niveis de información, tramitación e servizos segundo o grao de protección dos datos ou trámites aos que se pretenda acceder.3. Todos os datos de carácter persoal que sexa preciso obter para posibilitar o acceso aos distintos niveis de información, tramitación e servizos previstos na presente ordenanza, pasarán a integrar os correspondentes ficheiros de datos persoais titularidade do Concello que contan co nivel de protección axeitado, e están declarados ante a Axencia Española de Protección de Datos, segundo o previsto legalmente. Será de libre acceso para a cidadanía, sen necesidade de identificación, a seguinte información publicada na sede electrónica do Concello: a) Información sobre a organización municipal e os servizos de interese xeral b) Disposicións xerais e información normativa, incluídos os plans de ordenación urbanística vixentes c) Publicacións oficiais do Concello e) Expedientes sometidos a información pública f) A información de acceso xeral que se considere oportuno.1. Créase o Rexistro Electrónico do Concello de Ferrol, de acordo co disposto nos art.24 e concordantes da Lei 11/2007 de acceso electrónico dos cidadáns aos servizos públicos, co fin de garantir o exercicio efectivo dos dereitos recoñecidos nesta norma e a prestación dos servizos que nela se contemplan.2. O Rexistro Electrónico configúrase como un rexistro auxiliar do Rexistro Xeral municipal de entrada e saída de documentos e terá carácter voluntario, excepto nos supostos de utilización obrigada establecidos por Lei.3. As aplicacións informáticas, de conformidade co disposto no art.38.2 da Lei 30/92 de réxime xurídico das administracións públicas e do procedemento administrativo común, garantirán a interconexión e integración deste co Rexistro Xeral, así como o cumprimento dos requisitos e garantías de integridade, seguridade, normalización e conservación contemplados na normativa aplicable por razón da materia.4. A responsabilidade da seguridade do Rexistro Electrónico correspóndelle ao Concello, con independencia da área, unidade administrativa ou órgano ao que se lle asigne a súa xestión administrativa. Tamén será responsabilidade do Concello o mantemento dos medios técnicos correspondentes ao servidor central do Rexistro Electrónico, así como a súa integración coas plataformas de tramitación electrónica.1. O funcionamento do Rexistro Electrónico do Concello de Ferrol réxese polo establecido na Lei 11/2007, do 22 de xuño, de acceso electrónico dos cidadáns aos servizos públicos, pola normativa xeral de aplicación e polo previsto na propia ordenanza.2. As funcións do Rexistro Electrónico serán as seguintes: a) A anotación dos correspondentes asentos de entrada e saída, que se realizará de acordo coa lexislación aplicable en materia de réxime xurídico das administracións públicas e do procedemento administrativo común. b) A expedición automática de xustificantes electrónicos acreditativos da presentación das ditas solicitudes, escritos e comunicacións. c) A remisión de escritos e comunicacións que se leven a cabo por medios e canles electrónicas por parte do Concello de Ferrol. d) Calquera outra que se lle atribúa legal ou regulamentariamente.1. O Rexistro Electrónico admitirá a presentación, por medios e canles electrónicas, de solicitudes, escritos e comunicacións que se remitan mediante sinatura electrónica, nos termos establecidos no artigo 10 desta ordenanza, no ámbito exclusivo dos trámites e procedementos que se incorporen a través de Decreto organizativo da Alcaldía.2. Os documentos que se acheguen coas solicitudes, escritos e comunicacións deberán ser lexibles e non defectuosos, e deberán cumprir os estándares de formato e requisitos de seguridade que se determinen nos esquemas nacionais de interoperabilidade e seguridade.3. O Rexistro Electrónico rexeitará aqueles documentos que conteñan código malicioso ou dispositivo susceptible de afectar á integridade ou seguridade do sistema.4. A presentación de solicitudes, escritos e comunicacións no Rexistro Electrónico terá idénticos efectos que a efectuada polos demais medios admitidos en dereito. Para facilitar á cidadanía a achega de datos e información requiridos ou para simplificar a tramitación dos correspondentes procedementos electrónicos, no contexto deles poderán establecerse modelos e sistemas normalizados de solicitudes para a transmisión destas por medios electrónicos.1. As persoas físicas ou xurídicas con capacidade de obrar poderán representar por vía telemática a outras persoas, físicas ou xurídicas, sempre que se acredite a citada representación mediante algún dos seguintes medios: a) Achega por parte do representante de poder suficiente, en soporte informático. b) Inclusión do poder no certificado recoñecido de sinatura de representante, de acordo coa lexislación vixente en materia de sinatura electrónica. c) Calquera outro, utilice ou non medios electrónicos, non contemplado nos parágrafos anteriores e válido conforme coa normativa de aplicación.2. A representación telemática, que se presumirá válida, poderá ser especificamente outorgada para procedementos concretos ou de forma xeral, para a súa utilización na totalidade de procedementos tramitados polo Concello de Ferrol.1. As persoas interesadas poderán presentar no Rexistro Electrónico do Concello de Ferrol, durante as vinte e catro horas de todos os días do ano, as solicitudes, escritos e comunicacións relativos aos trámite previstos de procedementos electrónicos, que se incorporen a través de Decreto organizativo da Alcaldía.2. O Rexistro Electrónico rexerase pola data e hora oficial, que figurará visible no enderezo electrónico de acceso a el.3. En caso de que a solicitude fose rexistrada correctamente, o Rexistro Electrónico emitirá, automaticamente, unha mensaxe de recepción da solicitude, escrito ou comunicación presentada. A continuación, a persoa interesada poderá descargar o xustificante, onde figurará a data e hora en que se produciu a recepción e os datos proporcionados pola persoa interesada, así como a sinatura dixital do órgano competente, para os efectos legalmente establecidos.4. A persoa usuaria será advertida, se é o caso, da non recepción das solicitudes, escritos e comunicacións a través dunha mensaxe de indicación de erro ou deficiencia da transmisión.5. Unicamente cando concorran razóns xustificadas de mantemento técnico ou operativo poderá interromperse, polo tempo imprescindible, a recepción de solicitudes, escritos e comunicación, o cal deberá anunciárselle á cidadanía coa antelación que, se é o caso, resulte posible. No suposto de interrupción non planificada no funcionamento do Rexistro Electrónico, e sempre que sexa posible, a persoa usuaria visualizará unha mensaxe en que se lle comunique tal circunstancia.6. A identificación do Concello de Ferrol efectuarase mediante selo de órgano e un código seguro de verificación vinculado a este, o que garantirá a autenticidade e integridade dos documentos administrativos aos que se incorpore.1. A presentación de solicitudes, escritos e comunicacións no Rexistro Electrónico, a súa recepción e as remisións de escritos e comunicacións nel, rexerase, para os efectos de cómputo de prazos, en días hábiles e segundo os seguintes criterios: a) Serán considerados días inhábiles para o Rexistro Electrónico e para as persoas usuarias deste unicamente os así declarados para todo o territorio nacional no calendario anual de días inhábiles, así como os declarados inhábiles no ámbito territorial da Comunidade Autónoma de Galicia e do Concello de Ferrol, como festa local. Na sede electrónica publicarase o calendario dos días inhábiles no Concello de Ferrol. b) As entradas de solicitudes, escritos e comunicacións recibidas en día inhábil para o Rexistro Electrónico entenderanse efectuadas na primeira hora do primeiro día hábil seguinte, agás que unha norma expresamente permita a súa remisión en días inhábiles. Para estes efectos, no asento de entrada inscribiranse como data e hora de presentación aquelas en que se produciu efectivamente a recepción, constando como data e hora de entradas as cero horas e un segundo do primeiro día hábil seguinte. c) As solicitudes, escritos e comunicacións entenderanse recibidas no prazo establecido se se inicia a súa transmisión dentro do mesmo día, sempre que a dita transmisión finalice con éxito, aínda que sexa o día seguinte. En todo caso, a data efectiva de inicio do cómputo de prazos deberalle ser comunicada a quen presentou o escrito, solicitude ou comunicación.1. Entendese por documento administrativo electrónico aquel redactado en soporte electrónico, que incorpora unha ou varias sinaturas electrónicas, e que é expedido por un funcionario ou una funcionaria ou por empregado/a público/a no exercicio das súas funcións públicas e competencias, conforme coa lexislación específica.2. O Concello de Ferrol garantirá a autenticidade, integridade, conservación e, de ser o caso, recepción por parte da persoa interesada dos documentos que emita por medios informáticos ou electrónicos.1. O órgano directivo municipal correspondente, titular da fe pública administrativa no Concello de Ferrol, ou funcionario/a validamente delegado poderá emitir copias auténticas electrónicas dos documentos administrativos orixinais, con independencia do soporte da documentación orixinal.2. No suposto de que o soporte orixinal do documento sexa papel, a compulsa electrónica deste requirirá a súa dixitalización previa, coa posterior comprobación por parte do órgano directivo municipal correspondente, titular da fe pública administrativa no Concello de Ferrol, ou funcionario/a validamente delegado/a, e producirase unha copia auténtica electrónica do documento tramitado. Neste caso, requiriranse os seguintes requisitos: a) Deberá asegurar a exactitude do documento dixitalizado. b) Deberán de ser realizadas a través de procesos de dixitalización que garantan a súa autenticidade, integridade e conservación. c) Deberán incluír unha manifestación relativa á comprobación dos elementos de autenticidade e integridade do documento orixinal, con identificación do órgano que realiza a compulsa mediante a súa sinatura electrónica. d) Deberase garantir a autenticidade e integridade dos documentos mediante sinatura electrónica.3. As copias auténticas electrónicas de documentos, con independencia do seu formato orixinal: a) Gozarán da mesma validez e efectos que os orixinais. b) Indicarán a circunstancia de ser copias auténticas de documentos orixinais e, se é o caso, a súa data de caducidade. c) Poderán ser arquivadas electronicamente, incluíndo, en todo caso, a sinatura electrónica correspondente.4. As copias realizadas en soporte papel de orixinais emitidos por medios electrónicos e asinados electronicamente, terán a consideración de copias auténticas sempre que inclúan a impresión dun código de verificación xerado electronicamente, que permita, se é o caso, contrastar a súa autenticidade mediante o acceso aos arquivos electrónicos do órgano emisor.1. Crearase o sistema de xestión documental electrónica integral.2. O Concello de Ferrol garantirá que os documentos electrónicos producidos ou recibidos por esta institución serán conservados dun modo seguro que garanta a súa integridade, autenticidade e protección da información que conteñan. O acceso aos documentos arquivados por medios ou soportes electrónicos realizarase con plena observancia do disposto no artigo 37 da Lei 30/92, do 26 de novembro, de réxime xurídico das administracións públicas e do procedemento administrativo común e, se é o caso, pola Lei orgánica 5/1992, de regulación do tratamento automatizado dos datos de carácter persoal, así como nas súas correspondentes normas de aplicación en cada caso. En particular, asegurarán a identificación dos usuarios e das usuarias e o control de accesos, así como o cumprimento das garantías previstas na lexislación de protección de datos.1. Tras a autorización expresa das persoas interesadas, o Concello de Ferrol poderá realizar as notificacións por medios electrónicos.2. Esta autorización poderá ser revogada pola persoa interesada, quen, en calquera momento, poderá optar por un medio diferente do inicialmente elixido. Para os efectos previstos no artigo anterior, as persoas interesadas deberán sinalar e poñer a disposición do Concello un enderezo electrónico único que contará coas seguintes características: 1. Identificadores de usuario e seguridade de acceso, para garantir a exclusividade de uso.2. Mecanismos de autenticación que garantan a confidencialidade dos datos.3. Mecanismos de encriptamento para protexer a confidencialidade dos datos.4. Calquera outro requirido pola normativa de aplicación. O enderezo electrónico sinalado para os efectos de notificación terá vixencia indefinida. En todo caso, producirase a súa revogación nos seguintes supostos: 1. Por solicitude do seu titular, que terá a obriga de indicar outro enderezo electrónico ou ben outro medio de notificación do inicialmente elixido.2. Por defunción da persoa física ou extinción da persoa xurídica titular do enderezo.3. Por resolución administrativa ou xudicial.4. Por inhabilitación debida á ausencia total de uso para notificación polo transcurso de tres anos, tras comunicarllo á persoa interesada.1. O sistema de notificación electrónica permitirá acreditar as datas e as horas en que se produza a recepción da notificación no enderezo electrónico asignado pola persoa interesada, e o acceso desta ao seu contido.2. Producirán os efectos propios da notificación por comparecencia o acceso electrónico por partes dos/das interesados/as ao contido das actuacións administrativas correspondentes, sempre que quede constancia do dito acceso.3. No suposto de que, existindo constancia da recepción da notificación no enderezo electrónico, teñan transcorrido dez días naturais sen que se acceda ao seu contido, entenderase que a notificación foi rexeitada, a non ser que, de oficio ou a instancia de parte, se comprobe a imposibilidade técnica ou material de acceso.1. O Concello de Ferrol utilizará medios e canles electrónicas nas súas comunicacións, sempre que así o teñan solicitado e consentido expresamente as persoas interesadas.2. Estas comunicacións serán válidas sempre que exista constancia da transmisión e da recepción, das súas datas e do contido íntegro das comunicacións, e se identifiquen fidedignamente a persoa remitente e a persoa destinataria delas.3. O Concello de Ferrol publicará no BOP e na súa propia sede electrónica os medios electrónicos que a cidadanía poderá empregar nas súas comunicacións coa Administración municipal.4. Regulamentariamente, o Concello poderá establecer a obrigatoriedade de comunicarse con el utilizando unicamente medios electrónicos cando as persoas interesadas se correspondan con persoas xurídicas ou colectivos de persoas físicas que, por razón da súa capacidade económica ou técnica, dedicación profesional ou outros motivos acreditados, teñan garantido o acceso e dispoñibilidade dos medios tecnolóxicos precisos.1. A relación de procedementos para a súa tramitación pola vía electrónica deberá estar a disposición da cidadanía na sede electrónica do Concello, permanentemente actualizado.3. Unha vez aprobada a incorporación dun trámite ou procedemento á súa tramitación por vía electrónica deberá ser inmediatamente incluído, para os efectos de información á cidadanía, no catálogo de procedementos e trámites electrónicos. A incorporación dun trámite ou procedemento á tramitación electrónica no Concello de Ferrol e, polo tanto, a súa incorporación ao Catálogo de procedementos e trámites electrónicos deberá formalizarse a través dun decreto organizativo da Alcaldía, por proposta da Comisión Técnica da Administración Electrónica. A Comisión informativa que corresponda será informada puntualmente dos plans de actuación que se propoñan para o seu desenvolvemento ao longo do proceso de implantación da administración electrónica neste Concello. Esta ordenanza non se aplicará aos procedementos iniciados con anterioridade á súa entrada en vigor. O taboleiro de edictos electrónico que regula esta ordenanza entrará en funcionamento no prazo máximo dun ano dende a súa entrada en vigor. O Concello porá en marcha a notificación electrónica para os procedementos e trámites que o requiran no momento en que estes se inclúan no catálogo de procedementos e trámites electrónicos, así como nos que se incorporen con posterioridade. A partir da entrada en vigor da presente ordenanza, a Comisión Técnica da Administración Electrónica que se cree en virtude do establecido no seu artigo 4, impulsará e coordinará a elaboración dunha normativa de desenvolvemento dun sistema de xestión documental electrónico integral. Facúltase a Alcaldía para todo canto proceda de cara á execución do disposto nesta ordenanza. O Concello de Ferrol comprométese a adaptar a normativa municipal ás previsións desta ordenanza. A presente ordenanza entrará en vigor ao día seguinte da súa publicación no Boletín Oficial da Provincia. Ferrol, 15 de febreiro de 2012 O Concelleiro delegado da Área de Participación, Comunicación e Novas Tecnoloxías (por delegación da Alcaldía de data 13 de xuño de 2011) Asdo. José Manuel Vilariño Anca” Ferrol, O Alcalde Asdo. José Manuel Rey Varela